EASi juhatuse koosolek 24.01.2025

Koosolekut juhatab Veronika Reinhard, protokollib Maarja Hallik.

Algus 13:00 – Lõpp 15:25

1. Pädevused. Aasta jooksul oleme andnud 13 pädevust, kokku on kehtiv pädevus 54 anestesioloogil. Kehtiv pädevus on ka viimase viie aasta jooksul residentuuri lõpetanud anestesioloogidel.
2. Pädevusmudeli uuendamine, kas on uudiseid. Töörühm koguneb märtsis.
3. POHAKu töörühm – Veronika räägib Vladislav Fedossoviga ja paneb töörühma tööle.
4. Seltsi liikmete küsitlus – Kerli teeb ülevaate tulemustest, otsustatakse see panna ka õhtuse seminari juhatuse minutite kavasse. 19 seltsi liiget on nõus rohkem seltsi tegevustesse panustama, aga ainult seitse andsid oma kontaktid. Liikmete küsitlusest tuli välja ootus sagedasemate seminaride/koolituste osas.

Juhatuse arutelust vormus ettepanek korraldada kord kuus veebikoolitusi erinevatel teemadel, mida organiseerivad erinevad seltsi liikmed vastavalt teemadele.

1. Seltsi liikmelisus, liikmemaksu võlglased. Liikmemaksu võlgnevuse tõttu arvatakse seltsist välja neli liiget, üks võlglane astus ise seltsist välja. Seltsi võeti vastu 3 uut liiget (Kätlin Rest, Kadri Loorits ja Emilia Vaher) , kes võeti vastu, 24.01.2025 seisuga on Eesti Anestesioloogide Seltsis 278 liiget.
2. Tagasiside arstitudengite karjääripäevast, kus esindasid seltsi Rasmus Tensing ja Rasmus Mälton – Rasmus Mälton teeb ülevaate, et karjääripäev läks hästi ja huvi nende poolt läbi viidud töötoa vastu oli suur, kuigi Lõuna-Eesti Haigla jagas kõrval pirukaid. Plaanime seltsiga ka järgmisel aastal tudengite karjääripäeval osaleda.
3. Kevadüritus – kliinilise toitmise teemaline seminar 23.05.2025. Kuna järgmisel päeval algab Lissabonis Euroanaesthesia 2025, võiks meie seminar toimuda Tallinnas lennujaama lähedal. Maarja küsib Ida-Tallinna Keskhaigla Tuppitsa saali.
4. Arengukava seis – arengukava seis on seal, kus ta seisab. Kui kiired ajad saavad mööda, tegeleme jõudsasti edasi.
5. Üldkoosoleku läbiviimise tehnilised nüansid – Maarja trükib välja seltsi liikmete nimekirja üldkogule registreerimiseks, sinna juurde paneme kirja volitused. Seitsmenda juhatuse liikme valimised – teeme ettepaneku valida seitsmendaks juhatuse liikmeks Mihkel Viru.
6. Koolitustoetused 2025 – Juri Karjagini nimelise stipendiumi saab Dmitri Stepanov. Anname kuus koolitustoetust, saavad: Gleb Stepanov, Rasmus Kurgpõld, Riste Kalamees, Rasmus Tensing, Olga Kiss ja Liis Nigul.
7. Järgmise koosoleku aeg 10.04.2025 Mäos Sämmi grillis.